Martin Lee Gore

Martin Lee Gore (g. 1961 m. liepos 23 d. Londonas, Jungtinė Karalystė) – britų grupės Depeche Mode narys, pagrindinis jos dainų tekstų bei muzikos autorius, gitaristas, klavišininkas ir vokalistas; nuo 1989 m. – ir solinis atlikėjas.

Biografija 

Mokykloje Martinas buvo labai gabus kalboms, todėl turėjo galimybę keliolika kartų nuvykti į Vokietiją. Sklandžiai kalba vokiškai ir truputį prancūziškai. Tekstus kuria nuo 14-os metų. Dar mokykloje parašė „See You“, „A Photograph of You“ ir kelias kitas dainas.

1977 m. baigė St. Nicholas bendrojo lavinimo mokyklą ir pradėjo dirbti banko kasininku. Neradęs įdomesnio darbo, Martinas nusprendė padaryti saugią bankininko karjerą. Vakarus, savaitgalius ir kitą laisvą laiką skyrė vietinei grupei „Norman and The Worms“. Savo algą išleisdavo pirkdamas naują muzikinę įrangą, ypač sintezatorius.

1994 n. rugpjūčio 27 d. Martinas vedė moteriško apatinio trikotažo dizainerę Suzanną Boisvert; 2006 m. sausį su ja išsiskyrė. Turi 3 vaikus: dukras Viva Lee ir Ava Lee bei sūnų Calo Leon. Būdamas beveik 40-ies, Martinas sužinojo, jog jo biologinis tėvas yra tamsiaodis.

Muzikinė karjera

Depeche Mode 
Prie Depeche Mode Martinas prisijungė pačioje jos istorijos pradžioje. Kai grupę paliko Vince Clarke, jis tapo pagrindiniu žodžių bei muzikos autoriumi. Gore taip pat įdainavo pagrindines vokalo partijas keliose dešimtyse grupės dainų.

Solinė karjera 
1989 m. Martinas išleido savo pirmąjį solinį EP „Counterfeit“ (angl. Klastotė), kurį sudaro perdainuotos kitų atlikėjų dainos. 2003 m. pasirodė ir dar vienas tokio pobūdžio M. Gore darbas – koverių albumas Counterfeit². Pastarąjį lydėjo nedidelis koncertinis turas.

2015 m. kovą M. Gore išleido kūrinį „Europa Hymn“, pasivadinęs tiesiog „MG“. Balandį pasirodė ir studijinis albumas „MG“, kuriame yra vien instrumentinės kompozicijos. Sprendimą vadintis tik inicialais muzikantas taiko tik šiam projektui, nes jis gan skiriasi nuo ankstesnių jo darbų.

Kiti projektai 

2011 m. M. Gore vėl susivienijo su pradinės Depeche Mode sudėties nariu Vince Clarke ir ėmė kurti bendras dainas. Duetas pasivadino „VCMG“ (tai – muzikantų inicialai) ir lapkritį išleido EP „Spock“. Antrasis EP „Single Blip“ pasirodė 2012 m. vasarį, o kovą buvo išleistas ir pilnas studijinis albumas „Ssss“. Trečiasis EP „Aftermaths“ išleistas rugpjūtį.

Diskografija 

Žiūrėti: Martin Lee Gore diskografija ir Depeche Mode diskografija.

Albumai 
 Counterfeit² – 2003
 MG – 2015 (po MG pseudonimu)

EP albumai 
 Counterfeit – 1989

Singlai 
 „Loverman“ – 2003
 „Stardust“ – 2003
 „In a Manner of Speaking“ – 1989

M. L. Gore atliekamos Depeche Mode dainos 
 Speak & Spell:
 „Any Second Now (Voices)“

 Construction Time Again:
 „Pipeline“

 Some Great Reward:
 „It Doesn’t Matter“
 „Somebody“

 Black Celebration:
 „Black Day“
 „A Question of Lust“
 „Sometimes“
 „It Doesn’t Matter Two“
 „World Full of Nothing“

 Music For The Masses:
 „The Things You Said“
 „I Want You Now“
 „Route 66“ („Behind the Wheel“ singlo b-pusė)

 Violator:
 „Personal Jesus“ (Tik akustinė versija)
 „Enjoy the Silence“ (singlo b-pusė, „Harmonium“ versija)
 „Sweetest Perfection“
 „Blue Dress“

 Songs Of Faith And Devotion:
 „Death’s Door“ (filmo „Until the End of the World“ garso takelis ir „Comdemnation“ singlo b-pusė)
 „Judas“
 „One Caress“

 Ultra:
 „Home“
 „The Bottom Line“

 Exciter:
 „Comatose“
 „Breathe“

 Playing The Angel:
 „Macro“
 „Damaged People“

 Sounds of the Universe
 „Jezebel“
 „The Sun and the Moon and the Stars“ (albumo Deluxe box set leidimas)

 Delta Machine
 „The Child Inside“
 „Always“ (albumo Deluxe leidimas)

Taip pat skaitykite 
 Depeche Mode

Šaltiniai

Nuorodos 
 Oficiali svetainė
 Oficiali Depeche Mode svetainė

Gore, Martin Lee
Gore, Martin Lee
Gore
Gore